Касцёл Святога Іосіфа (Руда Яварская)

Касцёл Святога Іосіфа — драўляны каталіцкі храм у вёсцы Руда Яварская Дзятлаўскага раёна Гродзенскай вобласці, помнік архітэктуры драўлянага дойлідства.

 Гісторыя 
міні|злева
Касцёл пабудаваны ў 1936 годзе. Быў асвечаны 10 жніўні 1937 года. Пасля прыходу савецкай улады ў канцы верасня 1939 года касцёл быў перададзены праваслаўным вернікам. Царква існавала ў гэтым будынку з 1939-га па 1976 год. У 1976 годзе памяшканне касцёла-царквы было аддадзена для патрэбаў мясцовага калгаса — пад склад.

Будынак вернуты каталіцкім вернікам у 1989 годзеhttps://diatlovonews.by/2017/06/rodny-kutochak-zjamli-vjoska-ruda-javarsk/ .

 Архітэктура 
Кампазіцыя ўключае прамавугольныя зрубы бабінца, асноўнага аб’ёму, пяціграннай алтарнай часткі з сакрысціямі. Вертыкальнай дамінантай з’яўляецца пабудаваная над бабінцам чацверыковая вежа-званіца з шатровым дахам. Над пальмавым дахам алтарнай часткі — шатровая вежачка на чацверыковам барабане. Унутры пры ўваходзе — хоры на 4 слупах і лесвіцаhttps://museum.dzyatlava.by/2016/03/23/1549/ .


 Спасылкі 

 Руда Яворская — парафія Св. Юзафа на Catholic.by

Катэгорыя:Касцёлы Дзятлаўскага раёна
Катэгорыя:Руда Яварская
Катэгорыя:Касцёлы Гродзенскай дыяцэзіі
Катэгорыя:З’явіліся ў 1936 годзе
Катэгорыя:1936 год у Беларусі
Катэгорыя:Драўляныя касцёлы Беларусі